
	
	

                                 Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А  К О Р У П Ц И Я Т А   



София 1000, пл. "Света Неделя" №6 ,  тел: (+359 2)  9401 444, факс: (+359 2) 9401 595




Р Е Ш Е Н И Е  
   №  РС-528-24-016


Днес, 17.02.2025 година, в град София, Комисията за противодействие на корупцията, в състав:

Член: Антоанета Цонкова
Член: Пламен Йоцов
Член: Силвия Къдрева	

У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията, образувано въз основа на Решение на Комисията за противодействие на корупцията (КПК) с рег. № КИ-267 от 16.07.2024 г. по сигнал с вх. рег. № С-528/03.07.2024 г. на КПК. Към производството е приобщен сигнал вх. № С-704/18.09.2024 г. на КПК.
Производството е образувано против Величка Пейкова – заемала длъжността директор на Н. у. к. к. л. и. и. е. к. с у. на Р. И. (НУКК) до **.04.2023 година.  
 В сигнала се твърди, че в периода от 1987 г. до 24.04.2023 г., Величка Пейкова е заемала длъжността „директор“ на Н. у. к. к. л. и. и. е. к. с у. на Р. И. По време на заеманата длъжност „директор“ на посочения учебен комплекс, Велянова е избрана за член на Управителния съвет на С. „А. О. Ц. М.“ с ЕИК ******* и същата е вписана и в ТРРЮЛНЦ. В сградата на НУКК-София се помещават „Ч. д. г. М.“ ЕООД с ЕИК ******* и „Ч. о. у. М.“ ЕООД с ЕИК *******, чийто едноличен собственик на капитала е  С. „А. О. Ц. М.“. Посочва се, че между НУКК, представляван от Велянова и С. „А. О. Ц. М.“ са сключени през 2012 г. и 2014 г. договори за отдаване под наем на част от сградния фонд на лицея - публична държавна собственост за срок от 10 години. Със Заповед № РД-13/545 от 02.07.20** г. на директора на НУКК - Велянова е открита процедура за провеждане на търг с тайно наддаване за отдаване под наем на обект, представляващ части от имот, разположен в помещения на НУКК. Търгът е приключен с подписването на 02.09.20** година на договор между директора на НУКК -София - Велянова и посочената по-горе асоциация, за срок от 10 /десет/ години.                
Във връзка с твърденията в сигнала Комисията е изискала и получила с писмо вх. № КПК-9106-1/06.08.2024 г. на КПК от главния секретар на Министерството на културата на Република България, заверени копия на следните документи: Докладна записка от И. М. от 14.09.1987 година; Трудов договор № I-1740/14.09.1987 година; Трудов договор № I-14**/31.05.1988 година; Допълнително споразумение към трудов договор № I-2795/28.11.1988 година; Заповед № РД-19-299/25.06.1992 година; Заповед № 01-173/17.05.1993 година; Заповед № РД-12-790/16.09.2022 година; Трудов договор РД-12-791/16.09.2022 година и Заповед № РД-12-283/**.04.2024 година. 
С писмо вх. № КПК-9106-3/15.08.2024 г. от директора на Н. у. к. к. л. и. и. е. к. с у. на Р. И. (НУКК) са получени копия на: Сключен договор между НУКК и Асоциация „Монтесори“ през 2012 г. и 2014 година; Заповед № РД-13-545/02.07.20** година; Заповед № РД-13-602/01.09.20** година; РД-13-603/01.09.20** г. и Сключен договор между НУКК и Асоциация „Монтесори“ от 02.09.20** година.
С писмо вх. № КПК-9109-4/22.08.2024 г. от Председателя на Управителния съвет на „А.О.Ц.М.“ е получено копие на Учредителен протокол на „А.О. Ц. М.“.  

		Служебно са извършени справки в НБД „Население“, на електронните страници на С. „А.О.Ц.М. и НУКК, Търговски регистър и регистър на юридическите лица с нестопанска цел (ТРРЮЛНЦ) и правно информационна система „Сиела“.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от орган на изпълнителната власт.
От представените доказателства се установява, че в т. 2 от Докладна записка от 14.09.1987 г. на И. М. е предложено Величка Пейкова с бъде назначена на длъжността „директор“ на Национално единно средно училище по култура - кв. Г. Б.,  считано от 14.09.1987 г. до 15.09.1988 година.
На 14.09.1987 г. е сключен Трудов договор № I-1740 между Национално единно средно училище по култура - кв. Г. Б. и Величка Пейкова, чрез който Пейкова е назначена на длъжността „директор“  за срок от една година.
На 25.05.1988 г., на основание чл. 67, т. 2 от Кодекса на труда е сключен Трудов договор № I-14** между Национално единно средно училище по култура - кв. Г. Б. и Величка Пейкова, чрез който Пейкова е назначена на длъжността „директор“  за неопределен срок от време.
На 28.11.1988 г. между Величка Пейкова и Национално единно средно училище по култура - кв. Г. Б. е сключено допълнително споразумение № I-2795 към Трудовият й договор.
Със Заповед № РД 19-299/25.06.1992 г. на Министъра на културата на Република България, Величка Пейкова, в качеството й на директор е наказана с наказание „дисциплинарно уволнение“.
Със Заповед № 01-173/17.05.1993 г. на Министъра на културата на Република България и на основание чл. 345, ал. 1 от Кодекса на труда и решение по гражданско дело № 454/1993 г. по описа на Софийски градски съд, Величка Пейкова е възстановена на длъжността директор на НУКК, считано от 06.05.1993 година.
На 20.06.2012 г. е проведено Учредително общо събрание на С. „А.О.Ц.М.“, с присъстващи членове-учредители Д. Ц., Величка Пейкова, Р. Т. и С. Т. За председател на събранието е избран - Р. Т. В дневния ред на събранието е посочено, вземане на решение за учредяване и регистрация на А. „О. ц. М., вземане на решение за определян целите и средствата за постигането им и предметът на дейност, приемане на Устав на Асоциацията в съответствие с изискванията на Закона за юридическите лица с нестопанска цел, избиране на Управителен съвет на Асоциацията - председател и членове и други. След проведените разисквания и гласуване с единодушие са взети решения за учредяване на юридическо лице с нестопанска цел с наименование А. „О. ц. М., приет е устав на Асоциацията и са избрани членове на управителния съвет за срок от 5 години: Величка Пейкова, Р. Т. и С. Т. За Председател на Управителния съвет на Асоциацията за срок от 5 г. е избран Р. Т.
На 23.10.2012 г. е сключен Договор за наем между  НУКК и Сдружение „А.О.Ц. М.“, за самостоятелно временно ползване срещу заплащане на помещения в приземния, първи, втори и трети етаж от блок „Б” на НУКК в гр. София - кв. Г. Б., ул. „В.” № **, а именно: Приземен етаж - класни стаи плюс сервизни помещения с обща площ 263 кв.м и столова с площ 137 кв. м; Първи етаж - класни стаи плюс сервизни помещения на площ **6 кв.м; Втори етаж - стаи на площ 771,40 кв.м. и Трети етаж - 1 стая с площ 92 кв.м плюс 3 канцеларии с площ 63 кв.метра. Предоставя се и за съвместно ползване на лекарски и зъболекарски кабинети, библиотека, плувен басейн и спортни съоръжения на площ 247 кв.м. Срокът за наемане на помещенията е десет години, считано от 01.10.2012 година. Договорът е подписан от Величка Пейкова, в качеството и на директор на НУКК и от Р. Х.– председател на „А.О.Ц.М“.
На 08.09.2014 г. между НУКК и С. „А.О.Ц.М.“ е сключен Договор за отдаване на под наем на обект, представляващ части от имот публична държавна собственост с конкретно предназначение. Чрез Договора се предоставя за временно възмездно и самостоятелно ползване отдаване под наем на обект, представляващ части от имот - публична държавна собственост, находящ се в гр. София, кв. Г. Б., ул. „В.“ № **, разположени в помещения в приземния, първи, втори и трети етаж от блок „Б“ на НУКК - Г. Б., с предназначение за обучение и възпитание на деца и ученици в частно учебно заведение, представляващи: Приземен етаж - 3 стаи с обща площ от 70 кв.м.; Първи етаж - 5 стаи със сервизни помещения с обща площ 199 кв.м.; Втори етаж — целия с площ от 771 кв.м. и трети етаж - 3 канцеларии и 2 кабинета с обща площ 127 кв.метра. Договорът е подписан Величка Пейкова, в качеството и на директор на НУКК и от Р. Х.– председател на „А.О.Ц.М.“ и е за срок от 10 години.
	Със Заповед № РД 13-545 от 02.07.2021 г. на Величка Пейкова в качеството й на директор на НУКК, на основание чл. 16, ал. 2 и чл.19, ал.1 от Закона за държавната собственост ( ЗДС), чл. 13, ал. 2 и ал. 5 от Правилника за прилагане на Закона за държавната собственост (ППЗДС) и предвид необходимостта за отдаване под наем на обект, представляващ части от недвижим имот - публична държавна собственост, намираща се гр. София, кв. Г. Б., ул. „В." № **, разположени в помещения в приземния, първи, втори и трети етаж от блок „б" на НУКК - Г. Б., с предназначение за обучение и възпитание на деца и ученици в частно учебно заведение се открива процедура за провеждане на търг с тайно наддаване за отдаване под наем обект представляващ части от имот - публична държавна собственост: Приземен етаж - 4 стаи с обща площ 70,00 кв. м; Първи етаж - 5 стаи със сервизни помещения с обща площ 199,00 кв.м; Втори етаж - целия с площ от 771,00 кв. м; Трети етаж - 5 канцеларии и 2 кабинета с обща площ 127,00 кв. м и допълнителна стая, разположена на приземен етаж - с площ 31кв. метра. Обща площ за самостоятелно ползване 1198,00 кв.м. и за съвместно ползване: лекарски и зъболекарски кабинети, столова, плувен басейн и спортни съоръжения на площ 247,00 кв. метра. 
Със Заповед № РД-13-602 от 01.09.2021 г. на Величка Пейкова в качеството й на директор на НУКК, на основание чл. 16, ал. 2, чл. 19, ал. 1 от ЗДС и чл. 43, чл. 55 и чл. 56 от ППЗДС, във връзка с чл. 13, ал. 5 от ППЗДС и утвърден протокол от работата на Комисията назначена с Заповед № РД-13-545 от 02.07.20** г. за провеждане на търг с тайно наддаване за отдаване под наем на обект, представляващ части от имот - публична държавна собственост, находящ се в гр. София, кв. Г. Б., ул. „В. № **, разположени в помещения в приземния, първи, втори и трети етаж от блок „Б” и „В” на НУКК - Г. Б., с предназначение за обучение и възпитание на деца и ученици в частно лицензирано учебно заведение, представляващи: Приземен етаж - 4 стаи с обща площ 70,00 кв. м; Първи етаж - 5 стаи със сервизни помещения с обща площ 199,00 кв. м; Втори етаж - целия с площ от 771,00 кв. м; Трети етаж - 5 канцеларии и 2 кабинета с обща площ 127,00 кв. м. и допълнителна стая, разположена на приземен етаж - с площ 31кв. метра: Обща площ за самостоятелно ползване 1198,00 кв. м. и за съвместно ползване: лекарски и зъболекарски кабинети, столова, плувен басейн, на първо място е класирано С. „А.О.Ц.М“. Във връзка с това със същата Заповед е посочено да се сключи договор за наем със С. „А.О.Ц.М.", като наемател на обект представляващ части от имот - публична държавна собственост, находящ се в гр. София, кв. Г. Б., ул. „В.” № **, разположени в помещения в приземния, първи, втори и трети етаж от блок „Б“ и „В“ на НУКК - Г. Б., с предназначение за обучение и възпитание на деца и ученици в частно лицензирано учебно заведение. Сочи се също, че Заповедта следва да се обяви в сградата на НУКК - Г. Б. и на интернет страницата.
Със Заповед № РД-13-603 от 02.09.2021 г. на Величка Пейкова в качеството й на директор на НУКК, на основание чл. 90, ал. 2, т. 1 и т. 2 от Административнопроцесуалния кодекс (АПК) и във връзка с чл. 60, ал. 1 от АПК след проведен търг с тайно наддаване за отдаване под наем обект, представляващ части от имот - публична държавна собственост, находящ се в гр. София, кв. Г. Б., ул. „В." № **, разположени в помещения в приземния, първи, втори и трети етаж от блок „Б“ и „В" на НУКК - Г. Б., с предназначение за обучение и възпитание на деца и ученици в частно лицензирано учебно заведение, е разпоредено предварително изпълнение на Заповед № РД-13-602 от 01.09.2021 г., изразяващо се в сключване на договор за наем на имота след внасяне на депозит в размер на два месечни наема, без Заповедта за обявяване на резултатите от проведения търг да е влязла в законна сила. Като мотиви за допускане на предварително изпълнение се сочи, че единственият кандидат, подал заявление за участие в търга с писмено искане с вх. № 1/01.09.2021 г., заявява, че желае да се допусне предварително изпълнение на Заповед РД 13-602 от 01.09.2021 г., за обявяване на резултатите от проведения търг. Посочено е, че налице е било писмено искане на всички заинтересовани страни по смисъла на чл. 90, ал. 2 т. 1 от АПК и основанията за допускане на предварително изпълнение, посочени в чл. 60, т. 1 от АПК - от закъснението на изпълнението може да последва значителна вреда, а именно невъзможност учениците на спечелилия търга кандидат да не могат да започнат навреме учебната година (15.09.2021 г.). Твърди се, че с оглед на това обстоятелство допускането на предварително изпълнение се е налагало, за да се защитят особено важни обществени интереси. Изпълнението на Заповедта е възложено на помощник- директор на НУКК.
На 02.09.2021 г. е сключен Договор за отдаване на под наем на обект, представляващ части от имот публична държавна собственост с конкретно предназначение между НУКК с участието на Република И., представлявано от директора Величка Пейкова и главен счетоводител И. Д. и С. „А.О.Ц.М.“ с ЕИК *******, представлявано от Р. Х.– председател на Сдружението. Договорът е с предмет: Временно, възмездно и самостоятелно ползване отдаване под наем на обект, представляващ части от имот - публична държавна собственост, находящ се в гр. София, кв. Г. Б., ул. „В." № **, разположени в помещения в приземния, първи, втори и трети етаж от блок „Б“ и „В“ на НУКК - Г. Б., с предназначение за обучение и възпитание на деца и ученици в частно лицензирано учебно заведение, представляващи: Приземен етаж - 4 стаи с обща площ 70,00 кв. м; Първи етаж - 5 стаи със сервизни помещения с обща площ 199,00 кв. м; Втори етаж - целия с площ от 771,00 кв. м; Трети етаж - 5 канцеларии и 2 кабинета с обща площ 127,00 кв. м. и допълнителна стая, разположена на приземен етаж - с площ 31кв.метра. Обща площ за самостоятелно ползване 1198,00 кв. м. и за съвместно ползване лекарски и зъболекарски кабинети, столова, плувен басейн и спортни съоръжения на площ 247,00 кв. метра. Настоящият договор е сключен за срок от 10 години, считано от датата на подписването на предвидения в чл. 7, ал. 2 от настоящия договор протокол-опис за предаване на имота. Месечната наемната цена е определена в размер на 4850 (четири хиляди осемстотин и петдесет) лева, без ДДС. 
Със Заповед № РД-12-790 от 16.09.2022 г. на Министъра на културата на Република България, на основание чл. 328, ал. 1, т. 10 от Кодекса на труда и предизвестие № 94-00-1145/24.06.2022 г. е прекратено трудовото правоотношение на Величка Пейкова – директор на НУКК, считано от 16.09.2022 г., с посочени причини - придобито право на пенсия за осигурителен стаж и възраст.
На 16.09.2022 г. на основание чл. 68, ал. 1, т. 4 от Кодекса на труда между Величка Пейкова и Министерството на културата на Република България е подписан Трудов договор № РД-12-791, чрез който Пейкова е назначена на длъжността „директор“ на НУКК, считано от 16.09.2022 г. за срок, докато длъжността не бъде заета въз основа на конкурс.
Със Заповед № РД-12-283/21.04.2023 г. на Министъра на културата, поради постъпване на работа на работника, спечелил конкурса, е прекратено трудовото правоотношение на Величка Пейкова за длъжността „директор“ на НУКК, считано от 21.04.2023 година.
От извършена справка в ТРРЮЛНЦ по партидата на С. „А. О. Ц. М. се установи, че има за основни цели: Провеждане на професионално-практическо обучение на ученици съобразно идеите и методиката на д-р М. М. Развитие на любителското, художествено творчество на учениците. Извършване на научни изследвания в областта на педагогиката, чуждоезиковото обучение и обучението в областта на културата и изкуствата. Учредяване и изплащане на стипендии на особено даровити ученици, както и на такива със затруднено материално положение. Създаване и организиране на учебни заведения и детски градини за обучение на ученици по програмите, разработени от д-р М. М. Участие в проекти за набиране на средства за осъществяване на целите си, осъществяване и на други задачи и дейности, свързани или произтичащи от целите и задачите на Асоциацията. Представляващ Сдружението е Й. К.- председател на Управителния съвет. Органи на управление са Управителен съвет, Фондация „Й. К.“, ЕИК ******* и Академия за Човека - интердисциплинарен център, ЕИК *******. От Протокол, обективиращ проведено Общо събрание на С. „А. О. Ц. М.“ на 27.01.2025 г. е видно, че по т. 4 от дневния ред Величка Пейкова и други членове на Сдружението към онзи момент, са освободени от заеманите длъжности като членове на Управителния съвет.
От извършена справка по партидата на НУКК в правно информационна система „Сиела“ се установи, че е еднолична собственост на Министерство на културата на Република България, с управляващ директор Б. И. и финансиране от Републикански бюджет. Дейността му е прогимназиално и средно общо образование.

Въз основа на така изяснената фактическа обстановка, комисията установи  следното от правна страна:

Предвид предмета на настоящото производство, а именно изследването за наличието или липсата на конфликт на интереси, както и с оглед особеностите на настоящия случай, следва да се направят следните уточнения:
До влизане в сила на ЗПК, в качеството си на директор на НУКК – бюджетна организация по смисъла на § 1, т. 5 от Допълнителните разпоредби (ДР) на Закона за публичните финанси (ЗПФ), Величка Пейкова е попадала сред изброените в § 2, ал. 1, т. 3 от ЗПКОНПИ /отм./ лица, съответно за същата са важали всички забрани и ограничения по Глава осма, Раздел втори от ЗПКОНПИ /отм./. След влизането в сила на ЗПК, на 06.10.2023 г., и по силата на самия закон, ръководителите на бюджетна организация по смисъла на § 1, т. 5 от ДР на ЗПФ попадат сред лицата, заемащи публична длъжност по чл. 6, ал. 1, т. 50 от ЗПК, респективно и на основание чл. 13, ал. 1, т. 6 от ЗПК – понастоящем компетентна да се произнесе във връзка с установяването на конфликт на интереси по отношение на Величка Пейкова, в качеството й на директор на НУКК до 24.04.2023 г. е КПК.
Съгласно чл. 91 от ЗПК производство за установяване на конфликт на интереси се образува в срок до шест месеца от откриването, но не по-късно от три години от извършване на нарушението. Предвид факта, че Величка Пейкова е дългогодишен директор на НУКК и предвид обстоятелството, че настоящото производство е образувано на 16.07.2024 г., с Решение № КИ-267/16.07.2024 г. на КПК, следва да се отбележи, че периодът, за който в рамките на последното Комисията може да се произнесе, е периодът след 16.07.2021 г. – три години назад от датата на образуването му.
Наред с това, следва да се отбележи също, че конфликтът на интереси е административно нарушение, което застрашава обществените отношения в сферата на държавното управление, регулира се от административноправни норми, които нямат обратна сила по отношение на същинско правило за поведение. В този смисъл, предвид че ЗПК е в сила от деня на обнародването му в брой 84 на „Държавен вестник“, а именно от 06.10.2023 г., както и предвид установения като релевантен за проверката период, а именно периодът след 16.07.2021 г. – приложимото по настоящото производство материално право във връзка с изследването за наличието или липсата на конфликт на интереси се определя съобразно момента на евентуалното извършване на нарушение, както следва – за евентуални нарушения, извършени до 06.10.2023 г., т. е. при действието на Закона за противодействие на корупцията и за отнемане на незаконно придобитото имущество (ЗПКОНПИ), приложение ще намерят отменените разпоредби по Глава осма, Раздел първи и Раздел втори от същия, а за такива, извършени след посочената дата – действащите към момента разпоредби по Глава осма, Раздел първи и Раздел втори от ЗПК. По отношение на вече осъществените обществени отношения обаче по настоящото производство са приложими само процесуалните норми на действащия ЗПК /обн., ДВ бр. 84 от 06.10.2023 г., в сила от 06.10.2023 г./.
За да е осъществен конфликт на интереси по смисъла на чл. 52 от ЗПКОНПИ (отм.), респ. чл. 70 от ЗПК, следва да са кумулативно налични три предпоставки: лице, заемащо висша/публична длъжност, съответно публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Общият състав на административното нарушение конфликт на интереси както по смисъла на отменената разпоредба на чл. 52 от ЗПКОНПИ, така и по смисъла на чл. 70 от ЗПК, изисква кумулативното наличие на три материалноправни предпоставки - лице, заемащо висща/публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие в полза на този частен интерес.
  Легалните дефиниции на понятието „частен интерес“ се съдържа в чл. 53 от ЗПКОНПИ (отм.), съответно в чл. 71 от ЗПК. Съгласно цитираните разпоредби, частен интерес е всеки интерес, който води до облага от материален или нематериален характер за лицето, заемащо висша/публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Облага по смисъла на чл. 54 от ЗПКОНПИ (отм.) е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие. Към дефиницията на понятието, в разпоредбата на чл. 72 от ЗПК законодателят е предвидил и материална облага под формата на доход в парични средства, както и нематериална облага, изразяваща се в получаването на глас в полза на избор. 
От изложеното по-горе следва, че Величка Пейкова в качеството си на директор на НУКК е лице по чл. 6, ал. 1, т. 50 от ЗПК. Съгласно §1, т. 15, буква „а“ и „б“ от ЗПКОНПИ (отм.) свързани лица са съпрузите или лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително, както и физически и юридически лица, с които лицето, заемащо публична длъжност, се намира в икономически или политически зависимости.
С оглед на качеството си на член на УС на С. „А. О. Ц. М., същата е свързано лице със Сдружението по смисъла §1, т. 15, буква „б“ от ЗПКОНПИ (отм.)
Наред с това и предвид вече установения период на настоящата проверка, по производството следва да се вземат предвид и да бъдат обсъдени само онези правомощия, установени като упражнени от Пейкова по отношение на С. „А. О. Ц. М.“ след 16.07.2021 година. Последните се ограничават до подписана Заповед № РД-13-602 от 01.09.2021 г. от Величка Пейкова, в качеството й на директор на НУКК, чрез която на основание чл. 16, ал. 2, чл. 19, ал. 1 от ЗДС и чл. 43, чл. 55 и чл. 56 от ППЗДС, във връзка с чл. 13, ал. 5 от ППЗДС и утвърден протокол от работата на Комисията назначена да проведе търг с тайно наддаване за отдаване под наем обект представляващ части от имот - публична държавна собственост, находящ се в гр. София, кв. Г. Б., ул. „В. № ** като класиран на първо място е посочено С. „А. О.Ц. М.“, подписана Заповед № РД-13-603 от 02.09.2021 г. от Величка Пейкова в същото й качеството, чрез която на основание чл. 90, ал. 2, т. 1 и т. 2 от АПК и във връзка с чл. 60, ал. 1 от АПК след проведен търг с тайно наддаване за отдаване под наем обект представляващ части от имот - публична държавна собственост, находящ се в гр. София, кв. Г. Б., ул. „В." № **, е разпоредено предварително изпълнение на Заповед № РД 13-602 от 01.09.20** г. и сключен на 02.09.2021 г. Договор за отдаване на под наем на обект представляващ части от имот публична държавна собственост с конкретно предназначение между НУКК, представлявано от директора Величка Пейкова и С. „А.О.Ц.М.“ с ЕИК *******, представлявано от Р. Х. Всеки един от изброените актове е подписан и сключен в релевантния за проверката период и по времето на действие на отменените разпоредби от ЗПКОНПИ. 
Съгласно Училищния правилник за дейността и вътрешния ред на  НУКК се посочва, че се управлява и представлява от директор, който е орган за управление и контрол на образователната институция. Директорът на НУКК организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти. Директорът, като орган на управление и контрол на държавно училище по култура, изпълнява своите функции, като: Организира, контролира и отговаря за дейностите, свързани с обучение възпитание и социализация в институцията; Отговаря за законосъобразното, целесъобразно, икономично и прозрачно разпореждане с бюджетните средства, за което се отчита пред финансиращия орган, информира педагогическия съвет, социалните партньори и обществения съвет; Отговаря за опазването и обогатяването на материално-техническата база на институцията, като създава подходяща организация с цел; Представлява институцията пред органи, институции, организации и лица и сключва договори с юридически и физически лица по предмета на дейност в съответствие с предоставените му правомощия. В изпълнение на своите правомощия директорът издава заповеди. Административните актове на директора могат да се обжалват по реда на АПК. Директорът на учебния комплекс се назначава от министъра на културата.
Според Устава на Сдружение с нестопанска цел „А. О. Ц. М.“ членове на Асоциацията могат да бъдат дееспособни физически лица, които добросъвестно, професионално и в съответствие със закона съдействат за извършване дейността на Асоциацията, приемат целите и идеите на Асоциацията, съгласни са да работят за тяхното осъществяване и желаят да се ползват от дейността на Асоциацията. Членството в Асоциацията е доброволно. Кандидатът за членство подава писмена молба до Председателя на УС, в която декларира, че е запознат и приема разпоредбите на настоящия Устав. Органи на управление на Асоциацията са Общо събрание (ОС) и Управителният съвет (УС). УС се състои от 3 члена избрани от ОС за срок от 5 години с възможност за преизбиране за неограничен брой мандати. Общото събрание избира Председател на УС измежду членовете му, който представлява Асоциацията. Мандатът на Председателя на УС е 5 годишен, с възможност за преизбиране от ОС без ограничение. Асоциацията се представлява от Председателя на УС, който осъществява общо ръководство на Асоциацията при спазване на законите на страната, решенията на ОС и Управителния съвет и на този Устав, организира дейността и изпълнява функциите, които му се възлагат от устава и общото събрание. Председателят представлява Асоциацията пред трети лица, подписва договорите и изходящата кореспонденция на Асоциацията до физически и юридически лица в страната и чужбина, контролира изпълнението на задачите. В правомощия на управителния съвет е осигуряване на изпълнението на решенията на общото събрание, разпореждане с имуществото на Асоциацията при спазване изискванията на този Устав, разглежда молбите за членство и предлага нови членове на Асоциацията и други. Управителният съвет взема решенията си с мнозинство от присъстващите, а тези по чл. 31, т. 3 и 6 и чл. 14, ал. 2 Закона за юридическите лица с нестопанска цел - с мнозинство от всички членове.
Според чл. 55, от същия Устав, Асоциацията извършва допълнителна стопанска дейност, като организира курсове за квалификация и преквалификация на преподавателски кадри и издателска дейност свързана с целите на Асоциацията и провежда семинари. Асоциацията няма да извършва стопанска дейност, която не е свързана с предмета на основна дейност, предвиден в настоящия Устав, и ще ползва приходите от нея само за постигане целите на Асоциацията. В заключение се посочва, че Асоциацията не разпределя печалба.
В конкретния случай от получените доказателства по административната преписка става ясно, че Величка Пейкова, в качеството си на директор на  НУКК е упражнила правомощия по служба, като е подписала Заповед № РД 13-602 от 01.09.2021 г., Заповед № РД 13-603 от 02.09.2021 г. и сключен на 02.09.2021 г. Договор за отдаване на под наем на обект представляващ части от имот публична държавна собственост, от които не може да се обоснове наличие на частен интерес по случая от нейна страна.
При извършен подробен анализ на упражнените от Пейкова правомощия по служба, се установи, че Заповед № РД 13-602 от 01.09.2021 г.,  между НУКК е изготвена на база на констатираното в Протокол от работата на Комисията назначена с Заповед № РД-13-545 от 02.07.2021Ч година. В конкретния случай трябва да се посочи, че издаването на Заповед РД-13-545 от 02.07.2021 г. и изготвянето на Протокол от проведения търг е извършено извън срока по чл. 91 от ЗПК, релевантен за провеждането на настоящото административно производство, от където следва, че същите не подлежат на проверка. Със Заповед № РД-13-603 от 02.09.2021 г. на Величка Пейкова в качеството й на директор на НУКК, на основание чл. 90, ал. 2, т. 1 и т. 2 от Административнопроцесуалния кодекс (АПК) и във връзка с чл. 60, ал. 1 от АПК след проведен търг с тайно наддаване за отдаване под наем обект представляващ части от имот - публична държавна собственост, находящ се в гр. София, кв. Г. Б., ул. „В." № **, е разпоредено предварително изпълнение на Заповед № РД 13-602 от 01.09.2021 година. Като мотиви за допускане на предварително изпълнение е посочено обстоятелството, че на практика С. „А. О. Ц. М.“ е било единствен участник и съответно единствен подал заявление за участие в търга (писмено искане с вх. № 1/01.09.2021 г.), както и че във връзката с датата на приключване 01.09.2021 г. на процесния търг с оглед на наближаващата публично известна дата на започване на всяка една учебна година – 15.09, следва да бъде допуснато предварително изпълнение на Заповед РД 13-602 от 01.09.2021 година. Законодателят е регламентирал възможността за допускане на предварително действие на административните актове чрез разпоредбите на чл. 90, ал. 2, т. 1 и чл. 60, т. 1 от АПК. С подписване на Договор на 02.09.2021 г. за срок от 10 години, считано от датата на сключване ма договора и дължима месечната наемната цена от страна на С. „А. О. Ц. М.“ в размер на 4850 без ДДС, е отдаден под наем обект, представляващ части от имот - публична държавна собственост, находящ се в гр. София, кв. Г. Б., ул. „В." № **. 
Предвид гореизложеното, следва да се отбележи, че упражнените от Пейкова правомощия по служба в срока по чл. 91 от ЗПК, се свеждат до подписването на конкретни две заповеди и Договор, при които Величка Пейкова е разполагала само с възможността да посочи, констатираното в Протокол от Комисията, провела съответната процедура и резултатите от нея, да се съобрази с дадена от АПК законова възможност и искане на спечелилия и явяващ се единствен участник в проведения търг за предварително изпълнение на заповедта и да сключи договор с последния. Така установените действия на Величка Пейкова налагат извод за липса на съмнение относно нейната безпристрастност и обективност при изпълнение на правомощията ѝ по служба, съответно напълно изключват възможността да са били повлияни от наличието на частен интерес, водещ до облага за нея или свързаното с нея лице. Липсата на частен интерес в този смисъл напълно изключва наличието на конфликт на интереси по отношение на Величка Пейкова, още повече, че видно от предмета на договора се касае за общественополезна дейност, свързана с обучението и възпитанието на деца и ученици. 
Във връзка с изложеното не се установява и не може да бъде посочено, че С. „А. О. Ц. М.“ е поставено в по-благоприятно положение спрямо други търговски дружества и/или сдружения, с оглед липсата на други участници в проведеният търг с тайно наддаване за обект, представляващ части от имот - публична държавна собственост.
Предвид изложеното, се налага извода, че са налице два от елементите на състава на конфликт на интереси, а именно: лице заемало висша публична длъжност и упражнени от лицето правомощия по служба. Липсва частен интерес – неин или на свързано с нея лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПК, които представляват негова проявна форма и води до липсата на конфликт на интереси по отношение на Величка Пейкова, в качеството й на директор на НУКК и лице, заемало публична длъжност чл. 6, ал. 1, т. 50 от ЗПК при подписване на Заповед № РД 13-602 от 01.09.2021 г., Заповед № РД 13-603 от 02.09.2021 г. и сключен Договор на 02.09.2021 г. 
Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на частен интерес по отношение на Величка Пейкова, в качеството й на директор на НУКК, неин или на свързано с нея лице. 
Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК


РЕШИ:


НЕ УСТАНОВЯВА конфликт на интереси по отношение на Величка Пейкова, EГН *******, в качеството й на директор на НУКК и лице, заемащо публична длъжност чл. 6, ал. 1, т. 50 от ЗПК, във връзка с подписване на Заповед № РД 13-602 от 01.09.2021 г., Заповед № РД 13-603 от 02.09.2021 г. и сключен Договор на 02.09.2021 г., поради липсата на частен интерес – неин или на свързано с нея лице.

Препис от Решението да се изпрати на С. градска прокуратура, с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.

          КОМИСИЯ:

          
          ЧЛЕН:…………………..…П………………….….../АНТОАНЕТА ЦОНКОВА/


          ЧЛЕН:……………………..П.....…………...……………..../ПЛАМЕН ЙОЦОВ/


           ЧЛЕН:…………………….П.……......................................../СИЛВИЯ КЪДРЕВА/

